text: Advarsel: Risiko for skybrud tirsdag
  04 maj 2015 kl. 13.41
  DMI udsender et varsel om voldsomt vejr tirsdag.
  Varslet gælder bl.a. Syd- og Sønderjylland. Fra tirsdag kl. 15 og frem til kl. 23 er der risiko for meget kraftig regn og skybrud.
  Nogle steder kan der falde mellem 25 og 35 mm på seks timer - og enkelte steder kan det endog blive mere voldsomt: Der kan falde 15 mm eller mere på 30 min., advarer DMI.
  ?Kraftig regn og skybrud medfører fare for oversvømmelse af lavtliggende områder, oversvømmelse af kældre, vand på kørebaner og i viadukter (akvaplaning) og nedsat sigtbarhed?, skriver DMI.
  